Teatralitet og hysteri i Henrik Ibsens Et dukkehjem Lena

I min masteroppgave vil jeg jobbe med emnene teatralitet og hysteri. For jobbe med disse begrepene er det sannsynlig at jeg vil bruke en dramateoretisk vinkling for å belyse teatralitet, samt en psykoanalytisk vinkling for å jobbe med hysteri. Jeg har enda ikke undersøkt nok angående hvilke teoretiske verker jeg vil bruke, men har tidligere brukt Torill Mois *Ibsens modernisme* og Tracy C. Davis og Thomas Postlewaits *Theatricality* i forbindelse med teatralitets begrepet. Torill Moi anvender Wittgenstein, noe jeg også tror jeg vil finne det fruktbart å gjøre. I forbindelse med hysteri begrepet har jeg anvendt både Hilde Bondeviks *Hysteri i Norge,*  og Anne Marie Rekdals *Frihetens dilemma* i en tidligere oppgave. Jeg fant spesielt Anne Marie Rekdals verk som et godt hjelpemiddel for å få en bedre forståelse for Jacques Lacans psykoanalyse.

Jeg har enda ikke klart å avgjøre hvilke verker jeg vil jobbe med, men tenker i utgangspunktet å se på *Et dukkehjem* av Henrik Ibsen. Jeg tenker også at jeg vil jobbe med enda et av Ibsens drama, men er foreløpig usikker på hvilket.

Teatralitet og hysteri er begreper jeg har jobbet med tidligere, og som jeg finner svært interessante. Det er nettopp min interesse for disse emnene som kan sies å være min motivasjon for oppgaven. Både teatralitet og hysteri er etablerte begreper, som gjentatte ganger har vært gjenstand for forskning, men jeg håper allikevel å kunne tilføre noe til denne forskningen. Henrik Ibsens drama er også noe jeg interesserer meg for, og *Et dukkehjem* har vært min favoritt siden jeg så stykket oppsatt av fjernsynsteateret da jeg var 13 år gammel.

På nåværende tidspunkt har jeg ingen konkret problemstilling eller hypotese, men tanken er at jeg vil sette de to begrepene opp mot hverandre ved hjelp av Ibsens drama.

**Litteraturliste:**

Bondevik, H. (2009) *Hysteri i Norge – Et sykdomsportrett.* Norge: Unipub.

Davis, T. C og Postlewait, T. (2003) *Theatricality.* United Kingdom: Cambridge university press.

Moi, T. (2006) *Ibsens modernisme.* Norge: Pax forlag.

Rekdal, A. M. (2000) *Frihetens dilemma – Ibsen lest med Lacan.* Norge: Aschehoug & co.